2003. november 24. – ülés

193/2003. (XI. 24.) Ök. sz. határozat
Dunaharaszti Önkormányzat Képviselő-testülete úgy dönt, hogy az 1/2003. (II.25.) Ök. rendelet 8. sz. melléklet IX. fejezet 6. pont sportpálya-felújítási keretét a XIV/1. pont DMTK működési célú támogatásra átcsoportosítja, és egyben elrendeli az előirányzat-változás átvezetését a rendelet megfelelő tételein.
Felelős: 		Dr. Szalay László polgármester
Határidő: 	azonnal

194/2003. (XI. 24.) Ök. sz. határozat
Dunaharaszti Önkormányzat Képviselő-testülete úgy dönt, hogy a központi felújítási keretmaradványt, melynek összege 5.000 eFt, átcsoportosítja a Városi Kincstár költségvetésébe, a karbantartási előirányzat kiegészítésére, és egyúttal elrendeli az előirányzat-változás átvezetését az Önkormányzat 2003. évi költségvetéséről szóló 1/2003. (II. 25.) Ök. sz. rendeletében.
Felelős: 		Dr. Szalay László polgármester
Határidő: 	azonnal

195/2003. (XI. 24.) Ök. sz. határozat
Dunaharaszti Önkormányzat Képviselő-testülete az Önkormányzat 2003. évi költségvetésének háromnegyed éves időszakra vonatkozó végrehajtásáról szóló tájékoztatót elfogadja.
Felelős: 		Dr. Szalay László polgármester
Határidő: 	azonnal

196/2003. (XI. 24.) Ök. sz. határozat
Dunaharaszti Önkormányzat Képviselő-testülete az Önkormányzat 100 %-os tulajdonában lévő DV Kft-től 160.000.000,- Ft tagi kölcsön igénybevételét jóváhagyja. A kölcsön visszafizetésének határideje 2004. június 30. A törlesztés két részletben, 2004. március 31-én és 2004. június 30-án esedékes.
Felelős:		Dr. Szalay László polgármester
Határidő: 	2003. december 1.

197/2003. (XI. 24.) Ök. sz. határozat
Dunaharaszti Önkormányzat Képviselő-testülete úgy dönt, hogy a 2004. évi költségvetés terhére a templom melletti parkoló és a Városházával szembeni, Fő úti buszmegálló építésére összesen 19,5 millió Ft előirányzatot biztosít. Felkéri a Polgármestert, hogy a kivitelezés megvalósítására kössön szerződést a DHRV Kft-vel.
Felelős: 		Dr. Szalay László polgármester
Határidő: 	2004. március 31.

198/2003. (XI. 24.) Ök. sz. határozat
Dunaharaszti Önkormányzat Képviselő-testülete úgy dönt, hogy a „Különös Szilveszter” megrendezését támogatja. A rendezvény megszervezéséhez 1.045.000 Ft-ot a 2003. évi költségvetésből az általános tartalék terhére, ezen kívül 2.123.750 Ft-ot a 2004. évi költségvetés terhére biztosítja.
Felelős:		Dr. Szalay László polgármester
Határidő:	2003. december 31.

199/2003. (XI. 24.) Ök. sz. határozat
Dunaharaszti Önkormányzat Képviselő-testülete úgy dönt, hogy az önkormányzat egészségügyi szakmai programjának elkészítésére a 2004. évi költségvetésben bruttó 1.000.000, azaz egymillió forintot különít el.
Felelős: 		Dr. Szalay László polgármester
Határidő: 	folyamatos

200/2003. (XI. 24.) Ök. sz. határozat
Dunaharaszti Önkormányzat Képviselő-testülete úgy dönt, hogy a 144/2003.(IX.04.) sz. Ök. határozatát visszavonja. A tulajdonát képező Dh. 1858/2  hrszú, 4270 m² nagyságú, természetben Dunaharaszti, Golgota utcában található, beépítetlen terület megjelölésű ingatlant 13.000.000.-Ft vételáron az EMCAL European Investmen Kft. részére értékesíti. Az Önkormányzat a vételár teljes összegének kifizetését követően járul hozzá az ingatlan tulajdonjogának ingatlan-nyilvántartási bejegyzéséhez.
A területet a szomszédos ingatlanokkal együtt elvégzendő telekalakítással építési telkekké és utakká kell alakítani a HÉSZ szerint. Az utakat az Önkormányzat részére térítésmentesen át kell adni. Az új építési telkek mindegyikét – az érdekeltek saját költségén - ivóvíz, szennyvízcsatorna, földgáz, elektromos energia közművel kell ellátni, továbbá az ingatlanok előtt nyíltárkos csapadékvíz-elvezetéssel megépített szilárd burkolatú úttestet kell létesíteni. Ezen feltételek vállalása esetén a Képviselő-testület hozzájárul ahhoz, hogy a területen az Lke-O/2 övezet besorolása szerint földszint + tetőtér szintszámú lakóépületek létesüljenek 30 százalékos beépítettséggel, 50 % zöldterület kialakítása mellett. A szükséges közműcsatlakozások kiépítése a vevő költsége.
	Felelős:		Dr. Szalay László polgármester
Határidő: 	azonnal

201/2003. (XI. 24.) Ök. sz. határozat
Dunaharaszti Önkormányzat Képviselő-testülete úgy dönt, hogy a tulajdonát képező Dh. 537  hrszú, 400 m² nagyságú, természetben Dunaharaszti, Bólyai utcában található - telekhatárokon átnyúló, előnytelen nyújtott háromszög alakú ingatlant 4.000.-Ft/m2 vételáron a közvetlen telekszomszéd Boros Erika (Dh., Móricz Zs. u. 3.) részére értékesíti. Az Önkormányzat a vételár teljes összegének kifizetését követően járul hozzá az ingatlan tulajdonjogának ingatlan-nyilvántartási bejegyzéséhez.
	Felelős:		Dr. Szalay László polgármester
Határidő: 	azonnal

202/2003. (XI. 24.) Ök. sz. határozat
Dunaharaszti Önkormányzat Képviselő-testülete úgy dönt, hogy az Önkormányzat pert indít a Dunaharaszti 6940 hrsz-ú ingatlanon Hecht Lőrinc ismeretlen helyen tartózkodó személlyel fennálló tulajdonközössége megszüntetése iránt, melynek keretében Hecht Lőrinc 400 m²-t jelentő 4/9 tulajdoni hányadát meg kívánja váltani a bíróság jogerős ítéletével megállapított értéken.
	Felelős:		Dr. Szalay László polgármester
Határidő: 	azonnal

203/2003. (XI. 24.) Ök. sz. határozat
Dunaharaszti Önkormányzat Képviselő-testülete úgy dönt, hogy jóváhagyásával érvényesíti a Városi Zeneiskola Pedagógiai Programját.
Felelős:		Dr. Szalay László polgármester
Határidő:	azonnal

204/2003. (XI. 24.) Ök. sz. határozat
Dunaharaszti Önkormányzat Képviselő-testülete úgy dönt, hogy a Gyermekjóléti és Családsegítő Szolgálat Alapító Okiratát, Szervezeti és Működési Szabályzatát, valamint Szakmai Programját elfogadja.
Felelős:		Dr. Szalay László polgármester
Határidő:	azonnal 

205/2003. (XI. 24.) Ök. sz. határozat
Dunaharaszti Önkormányzat Képviselő-testülete úgy dönt, hogy nem ért egyet a dunaharaszti gyógyszertárak ügyeleti szolgálati rendjének a gyógyszertárak vezetői által javasolt módosításával.
Felelős: 		Dr. Szalay László polgármester
Határidő:	folyamatos

206/2003. (XI. 24.) Ök. sz. határozat
Dunaharaszti Önkormányzat Képviselő-testülete úgy dönt, hogy a Pest Megyei Mozgáskorlátozottak Dunaharaszti Város és Környéke Egyesülete - Dunaharaszti, Dózsa Gy. út 25. sz. 1. ajtószám alatti lakásra vonatkozó - bérleti szerződését nem hosszabbítja meg. Az Egyesület részére 2004. január 1-től a Művelődés Házban biztosít elhelyezést heti két órás időtartamban.
	Felelős:		Dr. Szalay László polgármester
Határidő: 	30 nap

207/2003. (XI. 24.) Ök. sz. határozat
Dunaharaszti Önkormányzat Képviselő-testülete úgy dönt, hogy a Dunaharaszti 0137/21-23, 0142/11 038, 039, 044/1, 044/3, hrsz-ú ingatlanokat lakótelkek kialakítása céljára a város belterületébe csatolja azzal, hogy a területen a Szabályozási Terv szerint kialakítandó közterületeket térítésmentesen önkormányzati tulajdonba veszi, továbbá a kialakuló utcák aszfaltburkolatát, csapadékvíz elvezetését és az építési telkek teljes közművesítését az érintett telektulajdonosok saját költségükön végeztetik el.
Felelős: 		Dr. Szalay László polgármester
Határidő:	azonnal

208/2003. (XI. 24.) Ök. sz. határozat
Dunaharaszti Önkormányzat Képviselő-testülete elfogadja a DunaBauber Kft. bruttó 4.000.000,- Ft-os támogatási ajánlatát. A cég a Dh. 7287. hrsz-ú, természetben Csók István – Csontváry utca sarkán található ingatlanra a Polgármesteri Hivatal Műszaki Osztályával előzetesen egyeztetett tervdokumentáció alapján, szabványos játszóeszközökből 2004. június 30-ig kisméretű füves sportpályát és kosárlabdapalánkot tartalmazó játszóteret épít.
Felelős:		Dr. Szalay László polgármester
Határidő:	2004. június 30.

209/2003. (XI. 24.) Ök. sz. határozat
Dunaharaszti Önkormányzat Képviselő-testülete úgy dönt, hogy az Önkormányzat peres ügyeiről szóló beszámolót elfogadja.
Felelős:		Pethő Zoltán jegyző
Határidő:	azonnal

Z 210/2003. (XI. 24.) Ök. sz. határozat
Zárt ülésen meghozott titkos határozat.